Vilja yfirheyra ritara norður-kóreska sendiráðsins
Yfirvöld í Malasíu hafa gefið út handtökuskipun á hendur Kim Uk Il, starfsmanni norður-kóreska flugfélagsins vegna morðsins á Kim Jong-Nam, hálfbróður Kim Jong-Un leiðtoga Norður-Kóreu.
Lögregla hefur þá einnig óskað eftir fá að yfirheyra Hyong Kwang Song, aðstoðarritara norður-kóreska sendiráðsins í Malasíu vegna málsins. Enginn svör hafi hins vegar borist frá sendiráðinu og hefur Reuters fréttastofan eftir malasísku lögreglunni að Kim Uk Il sé "saknað líka".
Kim Jong-Nam var myrtur með gjöreyðingavopni á flugvelli í Kuala Lumpur í síðasta mánuði, er hann var á leið sinni heim til Macau í Kína.
Þá hefur Reuters eftir ríkislögreglustjóra Malasíu að yfirvöld hafi nú aukið landamæraeftirlit á öllum landamærastöðvum til að reyna að koma í veg fyrir að þeir Norður-Kóreubúar sem þau gruna um aðild að morðinu á Kim Jong-Nam nái að yfirgefa landið.
Tvær konur eru þegar í haldið lögreglu vegna málsins, en í gær sleppti lögregla úr haldi Norður-Kóreumanninum Ri Jong Chol sem einnig er grunaður um aðild að morðinu, vegna ónógra sannanna.
Malasísk yfirvöld greindu frá því í gær að fólk frá Norður-Kóreu gæti ekki lengur ferðast til Malasíu án vegabréfsáritunar. Þetta sé gert í öryggisskyni. Fyrri reglur hljóðuðu upp á að þeir gætu dvalið í landinu án áritunar í allt að 30 daga. Reglurnar taka gildi 6. mars.
Samskipti Norður-Kóreu og Malasíu fara nú versnandi dag frá degi, en fyrir morðið á Kim þá var Malasía eitt fárra ríkja sem átti í stjórnmálasamskiptum við Norður-Kóreu.
Yfirvöld í Malasíu hafa gefið út handtökuskipun á hendur Kim Uk Il, starfsmanni norður-kóreska flugfélagsins vegna morðsins á Kim Jong-Nam, hálfbróður Kim Jong-Un leiðtoga Norður-Kóreu.
Lögregla hefur þá einnig óskað eftir fá að yfirheyra Hyong Kwang Song, aðstoðarritara norður-kóreska sendiráðsins í Malasíu vegna málsins.
Kim Jong-Nam var myrtur með gjöreyðingavopni á flugvelli í Kuala Lumpur í síðasta mánuði.
Tvær konur eru þegar í haldið lögreglu vegna málsins, en í gær sleppti lögregla úr haldi Norður-Kóreumanninum Ri Jong Chol sem einnig er grunaður um aðild að morðinu.
Samskipti Norður-Kóreu og Malasíu fara nú versnandi dag frá degi.